
	[bookmark: cysill]Targed/Target 1
	Dylid datblygu’r sgil o aralleirio yn hytrach na defnyddio gormod o ddyfyniadau. 

	Targed/Target 2
	Yn nhestun y traethawd, i gynnwys y cyfeirnod o fewn atalnod y frawddeg. 

	Targed/Target 3
	parhau i ddatblygu dy ddefnydd o ferfau cryno. 



Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd. 

Canolbwynt yr aseiniad yma bydd i werthuso a dadansoddi'r defnydd o Asesu ar Gyfer Dysgu (AaGD) mewn tair gwahanol wers a sut y byddai hyn yn hybu cynnydd ar draws y meysydd dysgu a phrofiad y mae’r gwersi hyn yn canolbwyntio arni. Bwriedir edrych ar dair gwahanol fath o wers o dan yr un thema a gweld sut mae gwahanol fath o AaGD yn cael effaith ar yr hyn mae’r disgyblion yn dysgu. Mae yn bwysig ystyried a dadansoddi'r defnydd o AaGD o fewn cyfleoedd dysgu gwahanol a gweld yr effaith maent yn ei chael ar gynnydd y disgyblion. Mae cynnydd yn rhan ganolog o Gwricwlwm i Gymru  “Cafodd canllawiau Cwricwlwm i Gymru ei lywio gan dystiolaeth ryngwladol ynghylch yr hyn a olygir gan gynnydd wrth ddysgu.” (Llywodraeth Cymru, 2020a) Gallwn weld pwysigrwydd datblygiad o fewn y Cwricwlwm Newydd gan ei fod yn datgan yr ymchwil a’r dystiolaeth sydd ganddynt ynghylch cynllunio'r cwricwlwm newydd, felly mae gwneud yr aseiniad yma yn hanfodol er mwyn allu gweld pa ddulliau AaGD sydd yn gweithio gorau i mi fel darpar athro ond hefyd ar gyfer y disgyblion fyddaf yn ei ddysgu. Mae yn bwysig hefyd i edrych ar sut allwn gysylltu bob gwers bron gyda’r pedwar diben sydd yn rhan o Gwricwlwm i Gymru gan fod y rhain yn gysylltiedig gyda datblygiad y plentyn. Allwn weld o ddogfen gan Lywodraeth Cymru fod hi yn bwysig i ni fel addysgwyr ddeall sut mae disgyblion yn gwneud cynnydd cyn gallwn fynd ati i gynllunio cwricwlwm ac ei asesu nhw” Mae deall sut y mae dysgwyr yn gwneud cynnydd yn hanfodol i ddysgu ac addysgu a dylai lywio'r broses o gynllunio cwricwlwm, llunio yn y dosbarth ac asesu.” (Llywodraeth Cymru,2020b) Felly mae gwneud yr aseiniad yma yn hanfodol fel darpar athro gan ei fod yn rhoi’r cyfle i ni weld disgyblion yn gwneud cynnydd ond hefyd sut mae gwahanol ddulliau AaGD yn effeithio ar ei chynnydd nhw felly mae hyn yn rhoi’r cyfle i weld datblygiad a chynnydd y plentyn ond hefyd i werthuso’n feirniadol y defnydd o ddulliau AaGD. Mae’r gwersi yma wedi cael ei bwriadu ar gyfer disgyblion Blwyddyn 4 felly plant wyth a naw oed. Mae’r disgyblion rhain yn amrywio o ran gallu felly efallai bydd angen gwthio a rhoi sialens i’r disgyblion mwy abl a thalentog er mwyn iddynt allu cael y cynnydd gorau posib allan o’r gwaith hyn. Mae’r gwersi yma yn clymu i mewn gyda’r thema sydd ganddynt ar hyn o bryd o’r byd o’i chwmpas lle maent yn dysgu am ei hardal leol ac yna dysgu am rinweddau tebyg mewn llefydd ar draws y byd. Maent yn barod wedi dysgu am fynyddoedd felly bydd y gyfres o wersi yma yn canolbwyntio ar afonydd. Bydd y gwersi yn amrywio o ran Maes Dysgu a Phrofiad (MDPh) er mwyn gweld yr amrywiaeth yn sut mae AaGD gwahanol yn cael effaith amrywiol ar gynnydd y disgyblion. Hoffem i’r disgyblion ddangos yr hyn maent yn gallu ei gyflawni ac i fod yn barod i dreialu dulliau newydd er mwyn iddynt allu dangos ei gallu drwy wneud gwaith ar y meysydd Dysgu a Phrofiad canlynol Mathemateg a Rhifedd, Dyniaethau ac Ieithoedd, Llythrennedd a Chyfathrebu. Hoffwn iddyn nhw ganolbwyntio ar ddatblygu ei sgiliau ym mhob un o’r meysydd yma a gweithio tuag at y pedwar diben gan ei fod nhw yn dechrau dod i’r oedran lle byddant yn cael cyfrifoldebau tu allan i’r ysgol. Mae’r disgyblion eisoes wedi dysgu am uchder mynyddoedd ac yna cymharu uchder mynyddoedd ar draws y byd, felly mae ganddynt y sgiliau i edrych ar set o rifau a’i dadansoddi ond hefyd edrych ar hanes tu ôl i’r mynyddoedd. Hoffwn i’r disgyblion ganolbwyntio ar ei ardal leol nhw yn gyntaf ac edrych ar sut mae'r afon yn ei hardal nhw wedi effeithio ar dwristiaeth a bywydau trigolion yr ardal yn y gorffennol. Mae edrych ar hanes ardal yn bwysig iawn gan fod y disgyblion mwy na thebyg heb lawer o wybodaeth am orffennol ei ardal. Mae ymchwil yn dangos fod dysgu plant am hanes ei hardal yn ei chadw nhw yn gysylltiedig gyda’i hardal “It helps them to stay connected to their roots.” ( IELTS Practice, 2016). Amlinella hyn i ni fod yna bwysigrwydd mawr ar ddysgu hanes lleol cyn ei dysgu nhw am hanes gweddill y byd, mae yna gymaint o wybodaeth am ei hardal nad yw plant yn gwybod amdani a hyd yn oed hanes Cymru. Cyn cyflwyniad y cwricwlwm newydd roedd yna bryder mawr am sut roedd hanes Cymru yn cael ei ddysgu ar draws ysgolion Cymru ond ers cyflwyniad Cwricwlwm i Gymru mae yna fwy o hyder bod yna le o fewn y cwricwlwm i ddysgu am hanes Cymru. “Mae angen dysgu gwybodaeth am hanes Cymru sy'n gyffredin i bawb er mwyn sicrhau bod disgyblion yn gwybod am "ein stori genedlaethol", yn ôl pwyllgor Cynulliad.” ( BBC Cymru Fyw, 2019). Mae hyn yn awgrymu dylai dysgu am hanes Cymru fod yn gyffredin i bawb ond mae hynny yn anghytuno gyda’r hyn ddwedais ynghynt am ddysgu am hanes lleol gan fod y ddogfen hon yn dweud bod angen i bawb ddysgu am ein stori genedlaethol sydd yn awgrymu y bydd pawb yn dysgu am yr un peth.
	Yn rhan nesaf o’r traethawd byddaf yn sôn am gefndir yr aseiniad a defnyddio llenyddiaeth i gefnogi bob datganiad, yn ogystal â hyn byddaf yn sôn am agweddau pwysig o AaGD a sut mae yn chwarae rôl allweddol mewn cynnydd disgyblion. Mae AaGD yn eang iawn ac yn cynnwys nifer fawr o ddulliau gwahanol megis Meini Prawf Llwyddiant a Goleuadau Traffig, ond ellir ei ddiffinio mewn ffordd eithaf syml gan taw ffordd yw o helpu disgyblion i ddatblygu i fod yn ddisgyblion gwell. Mae hefyd yn dangos i ni ble mae’r disgyblion yma wedi gweld y gwaith yn anodd a beth sydd angen iddynt wella arni,” Assessment for learning (AfL), also known as formative assessment, refers to any assessment activity that guides learning” (NFER, 2020) Mae AaGD yn rhan ganolog o Gwricwlwm Donaldson ac mae hyn yn cael ei gefnogi gan Williams(2017) sy’n nodi bod AaGD yn hanfodol ar gyfer y cwricwlwm newydd gan taw dyma’r ffordd orau o godi safonau disgyblion o fewn yr ystafell ddosbarth. Mae hyn yn dangos i mi pwysigrwydd AaGD o fewn y gyfres o wersi yma a gynlluniwyd gan ei fod yn cyd fynd gyda gweledigaeth y Llywodraeth am sut y dylid mynd ati i hybu cynnydd y disgyblion o fewn y gwersi. Noda Dylan William, Institute of Education fod yn 5 strategaeth sy’n cwmpasu AaGD ac os nad ydych chi yn gwneud un o’r 5 strategaeth yma eich bod chi ddim yn gwneud AaGD yn gywir. Mae ef yn hollol gefnogol o’r defnydd o AaGD ac mae ef yn nodi, “We teach stuff, and at the end of the teaching we give students a test and that’s when we work out whether they’ve learned something or not, but it’s too late to do anything about it because the national strategy says we’ve got to move on to the next unit tomorrow”(William, 2009). Mae hyn yn amlinellu pwysigrwydd AaGD ymhob gwers gan fod bob disgybl yn gallu cael y gefnogaeth gorau posibl mewn ardaloedd sydd yn dod yn anodd iddynt ac mae yn rhoi'r cyfle i atal unrhyw ddisgybl golli allan ar unrhyw sgiliau sydd angen arnynt. Mae hefyd yn caniatáu i’r athro neu athrawes gynllunio gwersi dilyniant ar agweddau efallai mai pawb wedi ei weld yn anodd neu wneud gwaith ychwanegol ar mae penodol gyda grŵp o ddisgyblion. Mae Brown (2019) yn amau a yw AaGD yn fath o asesiad o gwbl. Mae yn datgan bod ef ddim yn erbyn y defnydd o AaGD ond yn dadlau a yw yn ddigonol fel asesu beth mae disgyblion yn ei ddeall. Mae’r llenyddiaeth yn awgrymu bod AaGD yn fodd o sicrhau cof tymor byr ond a yw yn ddigonol i sicrhau dealltwriaeth plant ar ôl wythnosau, mae Brown yn amlinellu'r cwestiynau sydd yn codi o ddefnyddio'r term Asesu ac mae’n hollol credu y dylai AaGD ac asesiadau eraill fod yn cyd fynd gyda’i gilydd i sicrhau bod disgyblion yn llwyddo, ond mae ef yn gweld AaGD fel “insightful pedagogical practice that ought to lead to better learning outcomes and much more capable learners.”(Brown,2019) ac mae hynny yn awgrymu i mi pa mor bwysig yw AaGD yn ystod gwersi a sut mae hyn yn bwysig iawn ar gyfer cynnydd disgyblion. Mae yna ymchwil yn dangos bod plant a oedd yn cael profion a chael marc ar ddiwedd ei gwaith yn dueddol o gymharu gyda’i ffrindiau yn hytrach na defnyddio’r marc fel ysbrydoliaeth i wella. Mae Black a William yn ymchwilwyr sydd wedi edrych ar asesu ers blynyddoedd nawr ac maen nhw yn cefnogi hyn ac yn datga “Students given marks are likely to see it as a way to compare themselves with others; those given only comments see it as helping them to improve.” (Phi Delta Kappan, tud.18,2004). Pwysleisia'r ffynhonnell yma bod sylwadau yn llawer mwy buddiol i ddisgyblion a dyna pam maent yn annog athrawon fel rhan o gwricwlwm Donaldson i ddefnyddio dulliau AaGD er mwn rhoi adborth i ddisgyblion ar sut i wella. Mae hyn rhoi syniadau i mi ar sut allai fynd ati i gael y gorau allan o fy nisgyblion a gweld a oes angen i mi fel athro wella rhywbeth ond hefyd a oes angen iddyn nhw wneud fwy o gynnydd, mae’r defnydd o AaGD yn fuddiol i’r athro ac i’r disgyblion. Mae Donaldson wedi cynllunio cwricwlwm sydd yn caniatáu i athrawon ddefnyddio AaGD yn lle gwneud profion ar ddiwedd uned neu dymor. Mae yn credu bod angen i asesu cael ei gysylltu gyda'r pwrpas dros addysgu, sef y 4 diben yn y cwricwlwm newydd. Yn ogystal â hyn mae’n datgan yn y ddogfen dyfodol llwyddiannus bod yna angen defnyddio ystod eang o asesu o brofion i ddulliau AaGD a bod angen i ddisgyblion fod yn rhan o’r broses asesu ac yn deall dibenion yr asesu.  (Donaldson, 2015). Mae Donaldson yn argymell bod y defnydd o wahanol fathau o asesu yn cael mwy o ddylanwad ar addysg y disgyblion felly mae yn bwysig i mi fel darpar athro i gynllunio gwersi ac i gynllunio sut rwy’n mynd i asesu'r dysgu a defnyddio gwahanol ddulliau er mwyn sicrhau bod y disgyblion yn cael y cyfle gorau posib i ddatblygu. Mae profion diwedd tymor yn fuddiol iawn ond a ydynt yn cael y gorau allan o ddisgyblion? Mae Rita Berry yn credu bod profion yn llai effeithiol a bod y defnydd o AaGD yn cael llawer mwy o effaith ar addysg plentyn, “In many educational contexts, assessment is largely used for measuring learning outcomes at the end of learning. This kind of assessment tends to have less direct effect on students” (Berry, 2008). Deallwn o’r ffynhonnell yma sydd yn un dilys iawn gan ei fod wedi cael ei gyhoeddi mewn llyfr sydd yn dangos bod llawer o waith ymchwil wedi mynd mewn cyn dod at farn derfynol, bod y disgybl ddim yn gwneud gymaint o gynnydd wrth wneud profion diwedd tymor, felly fel athro teimlaf mi fyddaf yn osgoi gwneud profion gyda fy nosbarth yn ormodol gan ei fod yn llai effeithiol, teimlaf fod y defnydd o ddulliau AaGD yn llawer mwy buddiol i’r disgybl.
.	Yn yr adran hon rwy’n bwriadu mynd ati i drafod y tri Maes Dysgu a Phrofiad(MDPh) a dewiswyd fel canolbwynt ar gyfer y dysgu. Yn ogystal â hyn mi fyddaf yn beirniadu'r gwahanol ddull AaGD a ddewiswyd a gweld beth yw barn gwahanol arbenigwyr ar y defnydd o’r dulliau AaGD. Y MDPh cyntaf a ddewiswyd oedd Dyniaethau ac o fewn y Maes Dysgu yma y byddwn yn canolbwyntio ar Hanes ei hardal a sut mae'r afon yn yr ardal wedi llywio ei chymuned nhw. Bydd y gwersi yn canolbwyntio ac yn gweithio tuag at greu dinasyddion egwyddorol gwybodus yng Nghymru. Penderfynwyd dewis yr agwedd yma gan fod yna ddiffyg gwybodaeth gan y disgyblion am ei hardal a sut mae’r afon wedi llywio'r gymuned a’r cynefin. Bydd y gwaith yma yn rhoi’r cyfle iddyn nhw greu cysylltiadau gyda’i threftadaeth a gwneud cysylltiadau pellach gyda gweddill Cymru. Bydd y wers yn sôn am hanesion yr ardal am bwysigrwydd yr afon a sut mae wedi cael effaith cadarnhaol a negyddol ar y gymuned. “Local history contains a wealth of details and stories that help reveal how societal changes impacted the lives of ordinary people.” ( University of Toronto, 2020). Bydd y sesiwn yma yn arwain at dasg ymchwil i’r disgyblion lle mi fyddan nhw yn mynd ati i greu darn o waith o’i dewis nhw yn amlinellu'r ffeithiau a’r storïau sydd wedi ei diddori nhw. Bydd y dasg yma yn un annibynnol ac mae hynny yn rheswm arall ddewiswyd yr agwedd yma gan ei fod yn rhoi cyfle i’r disgyblion creu rhywbeth sydd yn dangos safon ei gwaith nhw ond hefyd ei pharatoi ar gyfer y byd gwaith lle mi fyddan nhw yn gorfod ymchwilio a gweithio’n annibynnol. Bydd hyn yn datblygu ar sgiliau'r disgyblion o ymchwilio, gweithio’n annibynnol ond hefyd sut i grynhoi gwybodaeth a dewis beth sydd angen iddynt lwyddo. Mae yn nodi yn Cam cynnydd 3 Dyniaethau “Rwy’n gallu defnyddio dulliau priodol i gasglu gwybodaeth yn ymwneud â’m hymchwiliadau, ac rwy’n gallu dehongli’r wybodaeth a gasglwyd yng nghyd-destun cwestiwn yr ymchwiliad.”(Llywodraeth Cymru, 2020c) hyderwn y bydd bob disgybl yn medru datblygu a chyrraedd y sgil yma drwy wneud y dasg yma ac mi fyddwn ni yn defnyddio'r dull AaGD o 2 Seren a Dymuniad. Mae’r dull yma yn ffordd o ddisgyblion hunan asesu ei gwaith neu efallai i asesu gwaith eu cyfoed ac yna mynd ati i ymateb i’r sylwadau hyn. Mae yn ddull effeithiol iawn ar gyfer unrhyw ddarn o waith gan ei fod yn rhoi’r cyfle i ddisgyblion weld yr hyn maent wedi gwneud yn dda ac yna sylwi ar unrhyw faes sydd angen iddyn nhw wella arni. Mae blog o 2012 yn datgan “Two Stars and a Wish helps activate students and empower them as owners of their learning, and research suggests that self-regulation of learning leads to student performance improvement.” (Dyer, 2012) Dangosa hyn iddyn nhw bod y defnydd o’r strategaeth AaGD yma yn fuddiol iawn ar gyfer datblygiad disgyblion ac mae hi’n amlinellu bod yna ymchwil tu ôl i’r safbwynt yma sydd yn cynyddu dilysrwydd y ffynhonnlel yma gan fod yna sail i’r ddadl yma. Diffinnir AaGD gan the Assessment Reform Group(2002) fel hyn “the process of seeking and interpreting evidence for use by learners and their teachers to decide where the learners are in their learning, where they need to go and how best to get there”. Mae hyn yn dangos bod y defnydd o 2 seren a dymuniad yn ffordd effeithiol o sicrhau bod y dysgwyr yn gwybod beth sydd angen iddynt wneud i lwyddo. Mae ymchwil gan Siddiq (2018) yn dangos i ni fod y defnydd o’r strategaeth yma yn codi cwestiynau am ei effaith dros dymor byr. Deallaf o’r ymchwil gwnaeth Siddiq y bod bob disgybl heb wneud datblygiad oherwydd y strategaeth yma ac mae’n awgrymu bod angen gwahaniaethu'r2 seren a dymuniad gyda bob disgybl ac efallai rhoi enghreifftiau a dymuniadau a all help disgyblion wneud cynnydd.
	Mathemateg a Rhifedd yw'r ail MDPh byddwn yn canolbwyntio arni. Yn ystod y gwaith yma bydd angen i’r disgyblion fod a’r gallu i gymharu â threfnu data yn ôl maint ac yna mynd ati i gymharu'r data. Penderfynwyd ar y MDPh yma oherwydd mae data yn bwysig iawn yn y broses o droi yn oedolyn gan fod ei angen ar gyfer bob swydd ac mae yn bwysig dysgu disgyblion sut i ddeall a dosrannu'r data yma. “ It is vital that our students understand and interpret the data, infographics, and visualizations they encounter.”(Spina, 2017) mae’r ffynhonnell yma yn atgyfnerthu'r rheswm dewiswyd y MDPh yma gan ei fod yn hanfodol yn y byd modern bod gan ddisgyblion y gallu i ddeall graffiau a gwahanol ffurf o ddangos data. Bydd y disgyblion yn cael y cyfle i gymharu hyd ei afon leol gydag afonydd mwyaf y byd a gweddill Cymru. Bydd yna ddisgwyl iddynt ddangos sut mae hydoedd yr afonydd yn wahanol drwy greu graff. Bydd y disgyblion yn datblygu'r sgiliau o greu graff a sut i labelu'r echelin x a y yn gywir. Byddant hefyd yn datblygu'r sgil o allu dethol data a gweld pa un yw’r mwyaf a’r lleiaf a chymharu hydoedd hyn. Roedd dewis y dasg yma yn dod ar ôl i mi weld o brofiad blaenorol bod disgyblion yn hoff o weithio gyda rhifau mewn cyd-destun gwahanol ac yn mwynhau dosrannu a chymharu data. Bydd hyn hefyd yn cyflwyno'r elfen o ddysgu am weddill y byd a sut mae yn cymharu gyda’i hardal nhw.  Y strategaeth AaGD penderfynwyd ei ddefnyddio ar gyfer y dasg yma oedd y defnydd o Oleuadau Traffig gan ei fod yn dasg bydd yn dod yn hawdd i rai disgyblion ond i eraill mi fydd yn anodd ac efallai y bydd rhai disgyblion angen cymorth ychwanegol. Penderfynwyd defnyddio'r dull yma gan ei fod yn caniatáu i ddisgyblion sydd yn deall y gwaith parhau heb orfod cael ei tharfu gan ddisgyblion sydd efallai heb wir ddeall y dasg ac mae'r disgyblion yna hefyd yn gallu cael cymorth ychwanegol er mwyn sicrhau ei bod nhw yn gallu gwneud cynnydd. Gallwn weld o blog ar wefan Eteach gan Dabell(2019) bod ef yn gweld y strategaeth yma yn wastraff amser gan fod plant yn mynd i ddweud celwydd ac efallai y byddan nhw ddim wir yn deall y gwaith ond oherwydd bod ei ffrind nhw wedi rhoi gwyrdd y byddan nhw hefyd yn ac felly mi fydd hi yn anodd gwybod a yw’r plant yn bod yn onest am ei dealltwriaeth nhw o’r gwaith felly mae'n strategaeth wael er mwyn hybu cynnydd yn y MDPh yma. Ond ar y llaw arall mae yna nifer o bethau cadarnhaol all y strategaeth yma gael ar addysg y disgyblion,  “Another benefit of this strategy is that once teacher input has been given to the children with a red or amber, it allows the children to reassess themselves against the learning objectives and hopefully see an improvement.”(Effective Assessment, 2020) pwysleisia hyn ei effeithlonrwydd fel strategaeth AaGD i hybu cynnydd mewn disgyblion gan ei fod yn rhoi'r cyfle iddynt ymateb a chael cymorth ychwanegol os oes angen. Mae hefyd yn rhoi cyfrifoldeb i’r dysgwr werthuso a chael y cyfle i fynd ati i ddatblygu ei gwaith.
	Y drydedd MDPh y byddwn yn canolbwyntio arni yw Ieithoedd, Llythrennedd a Chyfathrebu. Bydd y wers yma yn canolbwyntio ar ddatblygu ei sgiliau iaith a sut y gellir datblygu safon ei Chymraeg ar lafar drwy fynd ati i greu sefyllfa ohonynt ar gwch yn mynd drwy fforest law'r Amason. Disgwylir iddynt ddefnyddio iaith safonol ond yn ogystal â hyn i gydweithio gyda’i gilydd fel grŵp. Bydd y disgyblion yn datblygu ei sgiliau iaith ac mi fydd hyn yn ei pharatoi ar gyfer byd gwaith drwy wella safon ei iaith ond hefyd sut mi fydd y sgiliau o drafod a siarad gyda’i chyd ddisgyblion yn dod yn fuddiol iddynt mewn byd gwaith. Yn ogystal â hyn mi fydd y disgyblion yn cael y cyfle i weithio fel grŵp sydd hefyd yn sgil hanfodol ar gyfer y dyfodol. Penderfynwyd ar y wers yma gan fod disgyblion yn buddio mwy o dasgau hwylus,  “The truth is that when we scrub joy and comfort from the classroom, we distance our students from effective information processing and long-term memory storage” ( Willis, 2007) dyma reswm y penderfynwyd gwneud y wers yma gan ei fod yn rhoi'r cyfle gorau posib i ddisgyblion wneud cynnydd yn y maes dysgu yma. Y strategaeth AaGD penderfynwyd defnyddio yn y dasg yma oedd Rhannu Meini Prawf Llwyddiant. Mae’r defnydd o’r strategaeth yma yn amlinellu yn glir i’r dysgwr beth sydd angen iddynt wneud i lwyddo. Creda Jones(2005) taw dyma’r ffordd orau o gael y gorau allan o ddisgyblion yw oherwydd ei bod nhw yn gwybod yn union beth sydd angen iddynt wneud er mwyn allu llwyddo. Mae hyn yn dangos bod y Rhannu meini prawf llwyddiant (MPLl) gyda disgyblion yn rhoi hyder iddynt allu mynd ati i wneud y dasg a gwneud cynnydd yn y maes dysgu yma. Bydd rhannu MPLl gyda’r disgyblion yn ffordd iddynt allu hunan asesu ei hun ond hefyd i allu asesu cyfoed tra bod y grwpiau arall yn gwneud y dasg. Mi fydd y dosbarth yn gallu rhoi adborth i’r grwpiau yn ôl y MPLl ac mi fydd hyn yn hybu'r disgyblion i fynd ati i wneud cynnydd yn y maes dysgu yma. Mae adroddiad gan Estyn (2018) yn cytuno gyda’r defnydd o MPLl gan ei fod nhw yn credu fod y defnydd o MPLl wedi rhoi’r hyder i ddisgyblion yn ei gwaith ond hefyd wedi dangos iddyn nhw beth yn union mae’r athro yn disgwyl iddynt wneud er mwyn llwyddo felly maent yn gwneud cynnydd yn ei gwaith ac felly allwn ddweud bod y strategaeth AaGD yma yn un buddiol iawn er mwyn hybu cynnydd.
	Yn yr adran hon rwy’n bwriadu tynnu ynghyd yr holl wybodaeth a nodi'r manteisio ac anfanteision gwelais o gynnwys strategaethau AaGD yn y gwersi a sut effaith cafodd hyn ar hybu cynnydd yng ngwaith y disgyblion. Teimlaf fod y defnydd o AaGD yn y gwersi wedi cynyddu'r datblygiad o fewn disgyblion ac rwyf yn sicr yn mynd i’w ddefnyddio ar fy mhrofiad dysgu nesaf. Teimlaf y bod cynllunio ar gyfer defnyddio AaGD yn anodd ddechrau gan fy mod ddim yn hollol sïer a bydd y strategaeth yn un llwyddiannus a sut effaith byddai hyn yn ei gael ar hybu cynnydd y disgyblion. Teimlaf y mwyaf y bydd disgyblion yn defnyddio'r strategaethau AaGD yma'r mwyaf o ddatblygiad y gwelir yn y Meysydd Dysgu a Phrofiad. Rwy’n hyderus y byddaf yn gallu gweithredu'r tri dull AaGD yma yn fy ngwersi ac mae yna lawer o fanteision o ddefnyddio AaGD yn y gwersi gan ei fod yn cynyddu annibyniaeth y disgyblion yn y dysgu ac yn cynyddu ei hyder nhw yn enwedig trwy'r defnydd o MPLl gan ei bod nhw yn gallu gweld yn union beth sydd angen iddynt wneud er mwyn llwyddo. Peth arall roeddwn yn gweld yn anodd oedd darganfod y strategaeth gorau ar gyfer y wers, gan fod bob strategaeth AaGD ddim yn mynd i fod mor effeithiol â’i gilydd. Ond ar y cyfan mae’r broses yma wedi dangos i mi fod yr angen i gynnwys AaGD yn y gwersi yn bwysig er mwyn sicrhau datblygiad ac i hybu cynnydd yn y disgyblion.
	










Cyfeirnodi
Assesment Reform Group (2002).Ar gael yn: Assessment for Learning:10 principles (hkeaa.edu.hk) (Cyrchwyd 1 Ebrill 2021)
Athro  Donaldson,G. (2015) Dyfodol Llwyddiannus. Ar gael yn: https://llyw.cymru/sites/default/files/publications/2018-03/dyfodol-llwyddiannus.pdf(Cyrchwyd 30 o Fawrth)
BBC Cymru Fyw (2019) Cwricwlwm Hanes: Galw am ddysgu 'ein stori genedlaethol'. Ar gael yn: https://www.bbc.co.uk/cymrufyw/50405171  (Cyrchwyd 29 o Fawrth 2021)
Berry, R. (2008). Alternative Assessment. In Assessment for Learning (pp. 81-104). Hong Kong University Press. Retrieved April 1, 2021, from http://www.jstor.org/stable/j.ctt1xcs68.10
Brown, G.T.L. (2019) Is Assessment for Learning Really Assessment? Ar gael yn: https://www.frontiersin.org/articles/10.3389/feduc.2019.00064/full#h7 (Cyrchwyd 30 o Fawrth 2021)
Dabell,J. (2019) Why traffic lights gets the thumbs down. Ar gael yn: https://www.eteach.com/blog/why-traffic-lights-gets-the-thumbs-down#:~:text=Self%2Dassessment%20is%20seen%20as,activities%20towards%20their%20learning%20goals.&text=Of%20course%2C%20children%20need%20to,an%20opportunity%20to%20self%2Dassess.  (Cyrchwyd 2 Ebrill 2021)
Effective Assessment(2020) Self and Peer Assessment. Ar gael yn: https://effectiveassessmentmw1.wordpress.com/self-and-peer-assessment/ (Cyrchwyd 2 Ebrill 2021)
Estyn (2018) Assessment for Learning and thinking skills | Estyn (gov.wales) ( Cyrchwyd 13 Rhagfyr 2020
IELTS Practice.org (2016) Band 9 essay sample | Local history is more important than foreign history. Ar gael yn: https://www.ielts-practice.org/band-9-essay-sample-local-history-is-more-important-than-foreign-history/#:~:text=There%20is%20no%20denying%20the,the%20contribution%20of%20their%20ancestors.  (Cyrchwyd 29 o Fawrth 2021)
Jones, C(2005) Assessment for Learning (ioe.ac.uk) (Cyrchwyd 3 o Ebrill 2020)
Llywodraeth Cymru (2020a) Canllawiau Cwricwlwm i Gymru. Ar gael yn: https://hwb.gov.wales/api/storage/b0e91f7c-0050-47b6-9b23-0273d39df9f3/canllawiau-cwricwlwm-i-gymru-070220.pdf (Cyrchwyd 29 o Fawrth 2021)
Llywodraeth Cymru (2020b) Datblygu gweledigaeth ar gyfer dylunio cwricwlwm. Ar gael yn: https://hwb.gov.wales/cwricwlwm-i-gymru/cynllunio-eich-cwricwlwm/datblygu-gweledigaeth-ar-gyfer-dylunio-cwricwlwm/#datblygu-gweledigaeth  (Cyrchwyd 29 o Fawrth 2021)
Llywodraeth Cymru(2020c) Y Dyniaethau. Ar gael yn: https://hwb.gov.wales/cwricwlwm-i-gymru/y-dyniaethau/disgrifiadau-dysgu/  (Cyrchwyd 1 o Ebril 2021)
NFER(2020) Assessment for Learning. Ar gael yn: https://www.nfer.ac.uk/media/3094/assessment_for_learning.pdf (Cyrchwyd 30 o Fawrth 2021)
Phi Delta Kappan(2004) Working Inside the Black Box: Assessment for Learning in the Classroom. Ar gael yn: file:///C:/Users/rhyds/Downloads/ArticleBlackWrkBlBox.pdf(Cyrchwyd 30 o Fawrth 2021)
Siddiq, S. (2018) What happens when 2 Stars and a Wish is used as peer-assessment in the classroom? Ar gael yn: https://www.nlprobationers.co.uk/wp-content/uploads/2018/06/Sabah-Siddiq-4E.pdf (Cyrchwyd 1 Ebrill 2021)
Spina,C.(2017). Why Kids Need Data Literacy, and How You Can Teach It. Ar gael yn: https://www.slj.com/?detailStory=why-kids-need-data-literacy-and-how-you-can-teach-it (Cyrchwyd 2 Ebrill 2021)
University of Toronto (2020) Why Local History Matters. Ar gael yn: https://sites.utm.utoronto.ca/historyinternships/blog/12102015-1243/why-local-history-matters#:~:text=Local%20history%20contains%20a%20wealth,the%20lives%20of%20ordinary%20people.&text=By%20investigating%20local%20history%2C%20you,the%20lives%20of%20the%20community. (Cyrchwyd 1 o Ebrill 2021)
William, D. (2009) Assessment for learning: Why, what and how? Llundain: University of London
Williams, K. (2017) Datganiad Ysgrifenedig – Asesu ar Gyfer Dysgu. Caerdydd: Llywodraeth Cymru. Ar gael yn: https://llyw.cymru/datganiad-ysgrifenedig-asesu-ar-gyfer-dysgu(Cyrchwyd: 30 o Fawrth 2021)
Willis, J. (2007) The Neuroscience of Joyful Education. Ar gael yn: https://www.psychologytoday.com/files/attachments/4141/the-neuroscience-joyful-education-judy-willis-md.pdf (Cyrchwyd 3 o Ebrill)


Atodiadau
Cynllun Gwers 1
https://uowtsd-my.sharepoint.com/:w:/r/personal/1902154_student_uwtsd_ac_uk/_layouts/15/Doc.aspx?sourcedoc=%7B014FB2A6-12E1-4225-B559-D7952F68F461%7D&file=cynlllun%20gwers%201a.docx&action=default&mobileredirect=true

Cynllun Gwers 2
https://uowtsd-my.sharepoint.com/:w:/r/personal/1902154_student_uwtsd_ac_uk/_layouts/15/Doc.aspx?sourcedoc=%7B24183AB9-0616-4C3B-BD83-F3BC10638E72%7D&file=cynllun%20gwers%202.docx&action=default&mobileredirect=true

Cynllun Gwers 3
https://uowtsd-my.sharepoint.com/:w:/r/personal/1902154_student_uwtsd_ac_uk/_layouts/15/Doc.aspx?sourcedoc=%7B3C297037-9BA3-47FD-83F4-F8EC449B99A3%7D&file=cynllyn%20gwers%203.docx&action=default&mobileredirect=true























Page 2


